cid:image001.png@01D34CA2.5B6EFE50

**Ministarstvo poljoprivrede**

**BOLEST ZLATNA ŽUTICA VINOVE LOZE**

Zlatna žutica vinove loze, (*Grapevine Flavescence dorée*) jedna je od najštetnijih bolesti vinove loze u Europi. U vinogradima u kojima se pojavi vrlo brzo poprima razmjere epidemije, čineći velike štete u gubitku grožđa i trajnom gubitku zaraženih trsova. Uzročnik zlatne žutice je fitoplazma koja živi i razmnožava se u provodnom sustavu biljaka.

Prema utvrđenom stanju, posjednici vinove loze obvezni su provoditi mjere navedene u Naredbi o poduzimanju mjera za sprječavanje širenja i suzbijanja zlatne žutice vinove loze sukladno Akcijskome planu.

Simptomi žutice vinove loze na oboljelom se trsu pojavljuju najčešće krajem lipnja, a prema jeseni sve su izražajniji. Često se pojavljuju na čitavom trsu, ali mogu se pojaviti samo na mladicima lucnja ili reznika.

**Simptomi na listu:**

• Kod bijelih sorti grožđa rubovi lišća uvijaju se prema naličju tako da list poprima kopljasti izgled, nepravilno žuti i krut je pa se na dodir drobi.

• Kod crvenih sorti grožđa lišće crveni, a ostali simptomi su isti kao kod bijelih sorti.

**Simptomi na mladicama:**

• Skraćeni internodiji, mladice ostaju zelene, a tijekom zime smrzavaju se i propadaju.

**Simptomi na grozdovima:**

• Cvat se ponekad u potpunosti osuši i ostaje na trsu. Ako se simptomi pojave nakon završene cvatnje

grozd postupno vene i ne dozrijeva.

**ŠIRENJE BOLESTI**

• zaraženim sadnim materijalom

• vektorom

Američki cvrčak (*Scaphoideus titanus Ball*), vektor zlatne žutice vinove lozeFlavescence dorée (FD), danas jeproširen i prisutan u gotovo svimvinogradarskim područjima Hrvatske.

**VAŽNO!**

Posjednici vinograda obvezni su tijekom vegetacije provoditi vizualne preglede vinove loze te uoče li simptome zaraze odmah izvijestiti Fitosanitarnu inspekciju ili Hrvatsku agenciju za poljoprivredu i hranu ili Upravu za stručnu podršku razvoju poljoprivrede i ribarstva Ministarstva poljoprivrede.